cyanic-selkie/wikianc huggingface dataset:
Slaget ved Lake George
Angrepet på Johnsons leir
Dieskau ga ordre til de kanadiske og indianske soldatene om å følge opp med et angrep på leiren til Johnson. Tapet av lederen deres hadde derimot ødelagte moralen deres og caughnawagane ønsket ikke å angripe en forskanset leir, hvor blant annet flere hundre mohawkarar var en del av forsvaret. Abenakiene ville ikke rykke fram uten caughnawagene og det ville ikke kandierne heller. Dieskau håpet å bringe skam over indianerne og førte personlig de 222 franske grenaderene sine, seks i bredden langs Lake Road for å ta leiren til Johnson. Johnson hadde her barrikadert leiren med vogner, båter og nedhogde trær. Da grenaderene var ute i åpent lende, sendte amerikanerne tre kanonskudd med kardesker mot franskmennene og rammet de kraftig. Da Johnson ble skadet og måtte trekke seg tilbake til teltet sitt for behandling, tok general Phineas Lyman over kommandoen. Da Dieskau ble alvorlig skadet, trakk franskmennene seg tilbake.
Bloody Pond
Samtidig så oberst Joseph Blanchard, kommandøren på Fort Edward, røyk fra slaget sendte 120 mann av sted for å undersøke. De kom på den franske baktroppen bakfra og jaget de bort. De så så 300 franskmenn mellom trærne og åpnet ild mot dem. Skytingen pågikk frem til mørket senket seg, før amerikanerne trakk seg tilbake til leiren. Franskmennene tapte stort. Like etter ble de franske soldatene ble kastet i et tjern som senere er blitt kalt Bloody Pond.
Etter at franskmennene trakk seg tilbake, fant amerikanerne rundt 20 alvorlig skadede franskmenn, blant de Baron Dieskau, som hadde blitt skutt i urinblæren.
Tap
Det er usikkert hvor store tapene var, siden det er mange fortellinger fra slaget, men de fleste holder seg til tall omkring 200-350 på hver side. Historikeren Pete Palmer holder seg til dette anslaget insin historiebok.
Følger
Selv om slaget i seg selv ikke ble avgjort ved ekspedisjonen til Johnson ble den etter hvert stoppet ved Fort Saint-Frédérick, så det strategiske resultatet ved Lake George var viktig. Johnson klarte å rykke et godt stykke nedover innsjøen og bygde Fort William Henry. Historikeren Fred Anderson skriver at om Dieskau hadde klart å stoppe Johnson ved Fort Edward, så ville det ikke bare ha endt trusselen mot Fort Saint Frédéric, men soldatene fra New York og New England måtte da ha trukket seg helt tilbake til Albany..
Kuriosa
Dødsfallet til Ephraim Williams ble nevnt i tidlige versjoner av den satiriske sangen «Yankee Doodle».
Hood Hop
Hood Hop er det første albumet av rapperen J-Kwon.
Wide Awake
Wide Awake er debutalbumet til den britiske pop-sangeren Joe McElderry.
Albumet ble gitt ut digitalt 22. oktober 2010, med en fysisk utgivelse 25. oktober 2010.
Kim Tae-hun
Kim Tae-hun (født 15. august 1994) er en sørkoreansk taekwondoutøver. Han har blant annet to gull fra VM i taekwondo fra 2013 og 2015, samt gull i både Asialekene og det asiatiske mesterskapet.
Norge under Paralympiske sommerleker 1972
Norge sendte en tropp for å konkurrere under Paralympiske sommerleker 1972 i Heidelberg, Vest-Tyskland. Troppen bestod av tjueåtte utøvere, nitten menn og ni kvinner.
Jesús Tortosa
Jesús Tortosa (født 21. desember 1997) er en spansk taekwondoutøver. Blant hans internasjonale titler finner man blant annet gull i junior-VM. Han tok også sølv under Europalekene 2015.
Satish Dhawan Space Centre
Beliggenhet
Satish Dhawan Space Centre ligger på Sriharikota, en spindelformet øy på østkysten av Andhra Pradesh. Egenskaper som en god asimut-korridor for forskjellige oppskytninger (både militære og vitenskapelige), nærheten til ekvator (fordelaktig for østgående oppskytninger) og et stort, ubebodd område gjør det til et utmerket sted for rombase.
SDSC dekker et område på i alt cirka 145 km2 med en kystlengde på 27 km. Før området ble kjøpt for ISRO av den indiske regjeringen, fantes det en plantasje med eukalyptus- og casuarinatrær som ble brukt til å lage ved. Denne øya påvirkes både av sørvestlige og nordøstlige monsuner, men kraftig regnvær forekommer bare i oktober og november. Dermed er det mange klare dager for oppskytninger og statiske tester utendørs.
SDSC er knyttet til Sullurupeta via en vei som går over Pulicatsjøen. Sullurupeta har forbindelse til resten av India ved jernbane, og ligger på riksvei 5 (National Highway 5) som forbinder byen med storbyene Chennai (rundt 100 km sørover) og Kolkata. På vei mot Chennai finner en Sricity, en raskt voksende næringsby som ligger på grensen mellom Andhra Pradesh og Tamil Nadu.
Emilia-Romagna Open 2021
Emilia-Romagna Open 2021 var en tennisturnering, og del av ATP-touren 2021 som fant sted i Parma i Italia fra 16. til 29. mai 2021. Den var også en del av WTA-touren 2021.
Satish Dhawan Space Centre
First Launch Pad (FLP)
Den første moderne oppskytningsrampen ble bygd for Polar Satellite Launch Vehicle i første halvdel av 1990-årene. Den har også blitt brukt til å avfyre Geosynchronous Satellite Launch Vehicle. Den tjuende oppskytningen fra denne rampen fant sted 1. juli 2013, da IRNSS-1A-satellitten ble sendt opp med en PSLV-XL-rakett.
Emilia-Romagna Open 2021
Det ble konkurrert i singel og dobbel for menn og kvinner på grus.
Satish Dhawan Space Centre
Second Launch Pad (SLP)
SLP er et moderne oppskytningskompleks. Det kan konfigureres for å skyte opp alle rakettyper tilhørende ISRO, herunder moderne raketter som for tiden er under utvikling og som skal tas i bruk i løpet av neste tiår og mot 2030. SLP ble tatt i bruk i 2005.
Third Launch Pad (TLP)
TLP bygges til en pris an seks milliarder indiske rupi, og skal være spesielt tilrettelagt for bemannede romoppdrag.
Lyrikkåret 1951
skuespiller og filmmanusforfatter ||align=center|70 ||align=center| ||
Farzan Ashourzadeh
Farzan Ashourzadeh (født 25. november 1996) er en iransk taekwondoutøver. Hans største internasjonale resultat er en gullmedalje fra VM i taekwondo 2015, samt gull fra både Asialekene og det asiatiske mesterskapet.
Eyes of the Universe
Eyes of the Universe er den tiende studioutgivelsen til den engelske progrock-gruppa Barclay James Harvest og ble gitt ut i begynnelsen av november 1979. Utgivelsen ble spilt inn ved Strawberry Studios i Stockport i perioden fra juli til september samme år.
Etter at Woolly Wolstenholme gav seg i forkant av innspillingen av denne utgivelsen ble John Lees og Les Holroyd tvunget til å ta del i tangentarbeidet. Barclay James Harvest tok også inn gjestemusikeren Kevin McAlea, kjent som keyboardspiller i bandet Bees Make Honey og i turnébandet til Kate Bush. Saksofonisten Alan Fawkes bidro for øvrig også under innspillingen.
Den musikalske retningen fra det opprinnelige symfoniske lydbildet til bandet fortsatte fra den forrige utgivelsen XII, og i Eyes of the Universe kan man høre tydelige tilnærminger til amerikansk musikk og især Blue Öyster Cult og Bruce Springsteen. Til tross for at utgivelsen ikke kom høyt opp på de britiske og amerikanske hitlistene ble den tatt vel imot på kontinentet. I Norge endte utgivelsen til slutt på en sjetteplass etter å ha tilbrakt tilsammen 22 uker på VG-lista.
Sporliste
(Les Holroyd) (John Lees) (Les Holroyd) (John Lees) (John Lees) (Les Holroyd) (John Lees) (Les Holroyd)
Skorbøfjorden
Skorbøfjorden er en fjord i Sildegapet på nordsiden av øya Selje i Selje kommune i Sogn og Fjordane. Fjorden ligger mellom Selje og Stadtlandet. Fjorden strekker seg 3,5 kilometer fra Skorbøen på sørsiden av Stadtlandet og inn til Selje.
Lucas Prata
Lucas Prata (født i Queens, New York) er en amerikansk DJ og musiker innenfor pop, dance og house. Han er mest kjent for sangene «Fly Away» (2000) og «Remember (La Di Da)» (2009).
VM i fekting 2014
VM i fekting 2014 (verdensmesterskapet i fekting) ble arrangert i Kazan i Russland i 2014.
Sprengningsulykken i Bjørnevatn 18. januar 1915
'''Sprengningsulykken i Bjørnevatn 18. januar 1915''' inntraff da dynamitt som var brakt inn i en stoll i AS Sydvarangers jernmalmgruve eksploderte mens det var folk i gruvegangen. Sju gruvearbeidere omkom i ulykken.
Under arbeidet med å bryte jernmalmen var det sprengt ut en 16 meter lang gruvegang med to 6 meter lange tverrorter, der dynamitten skulle avfyres. Omtrent to tonn dynamitt var brakt inn i stollen, og arbeidere var i ferd med å bringe dynamitten videre inn til den innerste tverrorten da sprengstoffet eksploderte. Ifølge boka Sør-Varangers historie ble årsaken til ulykken aldri funnet. Mulige årsaker kunne være uforsiktighet ved håndteringen av dynamittkassene, eller at stein fra taket i gruvegangen kan ha falt ned på sprengstoffet. De omkomne, fire nordmenn og tre svensker, ble aldri funnet.
Denne ulykken var den verste av en serie arbeidsulykker ved AS Sydvaranger i Bjørnevatn og Kirkenes i årene 1912-15. En beregning gjort av distriktslege Andreas Bredahl Wessel viste at det i perioden fra begynnelsen av 1912 til 1. oktober 1914 inntraff 1537 større eller mindre arbeidsulykker som til sammen krevde tolv menneskeliv. I 1915 alene omkom 15 arbeidere. Mange av arbeidsulykkene skyldtes uforsiktighet, dårlig sikring av utstyr eller mangelfull instruksjon av arbeiderne.
De dårlige arbeidsforholdene ved AS Sydvaranger på denne tida ble blant annet kritisert av avisa Finnmarkens korrespondent i Kirkenes, Dybwad Danielsen, som i en artikkel om bedriften i slutten av 1914 beskyldte Sydvarangers direktør Inge Thoresen Wiull for å være «en indirekte massemorder». Etter et mislykket forsøk på å få reist straffesak mot Danielsen, Finnmarkens redaktør I. Nygaard og arbeideren og skribenten Peder Kaasmoli for beskyldninger mot ham, vant Wiull et privat søksmål mot redaktør Nygaard.
Malcolm Howard
Malcolm Howard (født 7. februar 1983 i Victoria i Britisk Columbia) er en canadisk roer som deltok i de olympiske leker 2008 i Beijing og 2012 i London.
Howard ble olympisk mester roing under OL-2012 i London. Sammen med Ben Rutledge, Kyle Hamilton, Andrew Byrnes, Adam Kreek, Kevin Light, Dominic Sieterle, Jake Wetzel og Brian Price som var styrmann vant de konkurransen i åtter for menn.
Fire år senere under OL-2012 i London vant han en sølvmedalje. Han var med på den canadiske åtteren som kom på andreplass i åtter for menn bak Tyskland. Mannskapet på den canadiske åtteren var; Howard, Gabriel Bergen, Douglas Csima, Robert Gibson, Andrew Byrnes, Will Crothers, Jeremiah Brown, Conlin McCabe og Brian Price som var styrmann.
Kenneth Tralnberg
Kenneth Tralnberg (født 17. juli 1956 i Prince Albert), canadisk curlingspiller som deltok i de olympiske leker 2002 i Salt Lake City.
Tralnberg vant en olympisk sølvmedalje i curling under vinter-OL 2002 i Salt Lake City. Han var med på det canadiske laget som kom på andreplass i curlingturneringen for menn bak Norge. De vant semifinalen over Sverige med 6-4 men tapte finalen til Norge med 5-6. De andre på laget var Kevin Martin, Don Walchuk, Carter Rycroft og Don Bartlett.
Han var coach for det sveitsiske damelaget i curling under OL 2010 i Vancouver og OL 2014 i Sotsji.
Troglocimmerites
Troglocimmerites er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små (2,5-4 millimeter), avlange, blanke, brungule, blinde løpebiller. De mangler fasettøyne. Hodet er avrundet firkantet, kjevene middels store, antennene rundt halve kroppslengden. Pronotum er rundet trapesformet med en skarp midtfure. Dekkvingene er rundede med ikke vedlig tydelige punktstriper. Kroppen har spredte, lange børstehår som fungerer som sanseorganer.
Levevis
Disse artene lever i huler.
Utbredelse
Artene lever i Kaukasus.
Producing Adults
Producing Adults (originaltittel: Lapsia ja aikuisia - kuinka niitä tehdään? (finsk), Hela vägen (svensk)) er en finsk-svensk drama/komediefilm fra 2004 reigissert av Aleksi Salmenperä. Filmen er Salmenperäs første spillefilm. Minna Haapkylä spiller hovedrollen som Venla, som ønsker seg barn, men har en kjæreste som er steril.
Filmen var Finlands kandidat til Oscar for beste internasjonale film foran den 77. Oscar-utdelingen. Den vant en prisen for beste kvinnelige birolle (Minttu Mustakallio) under utdeling av den finske Jussi-prisen, og vant FIPRESCI-prisen under Stockholms filmfestival i 2004. For filmen ble Aleksi Salmenperä nominert i klassen nordisk debutant Amanda under Amandaprisen 2004.
Mandalorian
Mandalorians er en gruppe krigere i det fiktive Star Wars-universet. De arbeider ofte som leiesoldater og dusørjegere, og de er ofte fremstilt som dristige og farlige. Ifølge det ekspanderte universet er Mandaloriene kulturelle etterkommere av den utdødde arten Taung. Lederen av Mandalorene har vanligvis tittelen "Mand'alor", navnet til deres første leder. I filmene er de representert ved dusørjegerne Jango Fett og Boba Fett. Hvor Jango Fett dukker opp i Episode II: Klonene angriper, mens Boba Fett dukker opp i Episode II: Klonene angriper, Episode IV: Et nytt håp (Special Edition), Episode V: Imperiet slår tilbake og Episode VI: Jediridderen vender tilbake.
Hot Legs
«Hot Legs» er en sang skrevet av Gary Grainger og Rod Stewart og ble spilt inn og gitt ut på albumet Foot Loose & Fancy Free av Rod Stewart i 1977. Sangen ble gitt ut på singel i 1978.
Mandalorian
Madaloriene har blitt portrettert i flere forskjellige medier, inkludert boken Triple Zero av Karen Traviss.
Røysetfjorden
Røysetfjorden er en fjord i Sildegapet i som ligger mellom øyene Selje og Barmøya i Selje kommune i Sogn og Fjordane. Fjorden strekker seg 4,5 kilometer østover til Selje og innløpet til Moldefjorden.
Norge under Paralympiske sommerleker 1976
Norge sendte en tropp for å konkurrere i de Paralympiske sommerleker 1976 i Toronto i Canada. Troppen endte på 16.-plass på medaljestatistikken.
Hot Legs
Tom Jones og Tina Turner spilte inn sangen live i 1981, denne innspillingen ble gitt ut på singel i 1997. Bon Jovi har også spilt sangen på konserter.
Producing Adults
Handling
Venla og Antero har vært gift i mange år, og Venla ønsker nå å stifte familie. Men Antero er bekymret for at et foreldreskap kan komme til å ødelegge hans karriere som hurtigløper på skøyter. Han gjennomfører derfor i all hemmelighet en vasektomi, uten å fortelle sin kone.
Røysetfjorden
Bruket Røyset, som fjorden er oppkalt etter, ligger på nordsiden av Barmøya.
Producing Adults
Handling
Fast bestemt på å få et barn søker Venla hjelp fra en kvinnelig fertilitetslege, en beslutning som skaper nye muligheter for den potensielle moren når hun forelsker seg i legen.
Hans Blom Svendsen
Hans Blom Svendsen var sønn av presten Reinert Svendsen (født 1849) og Hanna Boyine Blom (1846–1894). Han ble student i 1901 og cand. theol. fra Universitetet i Kristiania i 1907. Samme år ble han konstituert klokker i Larvik. I 1909 ble han kallskapellan i Kviteseid. Han ble konstituert residerende kapellan i Bodin i 1910, og sogneprest i Fauske i 1917. I 1919 ble han ansatt som arkivar i Riksarkivet; fra 1921 var han førstearkivar. Fra 1940 til 1952 var han sogneprest i Sem.
Blom Svendsen utga Norsk salmesang i tre bind (Bibliotheca Norvegiæ Sacræ, 1933–1955), Den norske kirkes presteforening 1900–1950 (1950) og Streiftog gjennom salmeboken (1959), samt en prekensamling.
MF «Korsfjord»
MF «Korsfjord» er en ferge som ble døpt 6. november 2010 ved Remontowa-verftet i Gdańsk, Polen.
Korsfjord ble samtidig overtatt av Fjord1 som den fjerde fergen av LMG 125-DEG designet.
Korsfjord trafikkerte mellom Molde og Vestnes i Møre og Romsdal før den i 2011 ble satt i drift i fergesambandet mellom Flakk–Rørvik i Trøndelag. Ved årsskiftet 2018/19 ble den igjen satt inn mellom Molde og Vestnes, da den tok over for MF «Lote».Per juli 2021 trafikkerer den sambandet Halsa-Kanestraum på E39 på Nordmøre.
Whataburger
Whataburger er en amerikansk kjede av hurtigmatrestauranter, etablert i Corpus Christi i 1950. Kjeden har omkring 34,000 ansatte og hovedkontor i San Antonio.
Kjeden spesialiserer seg på hamburgere og består per 2015 av over 780 restauranter.
Eastbourne International 2021
Eastbourne International 2021 var en tennisturnering, og del av ATP-touren 2021 som fant sted i Eastbourne i Storbritannia fra 21. til 26. juni 2021. Den var også en del av WTA-touren 2021.
Himmelskibet
Himmelskibet er en stum dansk science fiction-film fra 1918 regissert av Holger-Madsen. Filmen er kjent som én av de første science fiction-filmene overhodet. Himmelskipet var dessuten en pasifistisk film, laget på oppfordring av Nordisk Films direktør Ole Olsen, som ville prøve å bevege de stridende partene i den første verdenskrig til fred. Himmelskipet ble filmet i et steinbrudd syd for København.
Himmelskipet har blitt restaurert i en ny digitalisert utgave og gjenutgitt av Det Danske Filminstitut. Den nye utgaven kom i en DVD-samling som også inkluderte stumfilmen Verdens undergang (regissør August Blom, 1916).
Handling
Himmelskibet er historien om marinekaptein Avantis Planetaros (Gunnar Tolnæs). Han gripes av utferdstrang og konstruerer sammen med vennen dr. Krafft (Alf Blütecher) et «himmelskip» (Excelsior), som kan fly i eteren, krysse himmelrommet og fly til fremmede kloder. Dr. Krafft drives nok mye av kjærlighet til Avantis' søster Corona (Zanny Petersen), som han vil imponere med denne enestående bedriften. De velger seg ut planeten Mars som destinasjon. Imidlertid motarbeides de av professor Dubius (Frederik Jacobsen) som lenge selv - uten hell - har tumlet med samme planer. Av misunnelse prøver han å latterliggjøre himmelskipet som en gal manns drøm, men likevel melder det seg menn av rette støpning til å gjennomføre ekspedisjonen. Avanti tar beveget avskjed med sin søster og med sin far, vitenskapsmannen Planetaros (Nicolai Neiiendam), som følger himmelskipet til det forsvinner i det uendelige rom. Toktet mellom planetene blir langt og monotont, og mannskapet drives til motløshet, tvil og fortvilelse. Snart tyr én til flasken og overtaler kameratene til å gjøre det samme, selv om drikking av alkohol er forbudt på toktet. I beruselse gjør de mytteri mot Avantis, men nettopp i samme øyeblikk reddes Avantis likevel av skjebnen. For på Mars har beboerne, som overrasket har fulgt dette ukjente fenomenet (en himmelflyger i rommet), besluttet å trekke det til seg ved hjelp av en kraftstråle. I kraftstrålens makt skyter himmelskipet nå plutselig en fabelaktig fart gjennom eteren og Mars vokser seg hurtig større. Henrykte og grepet av lykke synker himmelfarerne på kne og takker Gud.
Når de har landet sikkert på Mars undersøker medlemmene av mannskapet om de kan innånde Mars-atmosfæren. Til deres glede oppdager de at ikke bare kan de innånde luften, men at den til og med både er styrkende og ren, så de kan legge sine oksygenmasker til side. Da de frykter at marsboerne kan være fiendtlige og blodtørstige uhyrer, bevæpner Avanti og mannskapet seg med skytevåpen og håndgranater, men til deres overraskelse finner de Mars bebodd av høyerestående vesener, som både åndelig og sjelelig er jordboerne langt overlegne. Marsmenneskene er pasifistiske vegetarianere. Verken menneske eller dyr har blitt drept i årtusener. Marskvinner føder kun to barn – en gutt og en pike – så risiko for overbefolkning er avskaffet. Jordmenneskene trenger nå inn i denne fredelige verden med våpen og blodige hensikter, og det går nesten galt, men heldigvis blir blodsutgytelser avverget av en kvinnes kjærlighet. Jordboerne blir betatt av marsboernes skjønne og edle levevis. Marsboernes leder kalles for Visdommens Fyrste (Philip Bech). Avanti forelsker seg i Visdommens datter Marya (Lilly Jacobsson), som til gjengjeld skjenker ham sitt hjerte fullt og helt, så meget at hun tilbyr seg å reise med ham tilbake til den ufullkomne Jorden.
I mellomtiden antas det på Jorden at toktet har endt i katastrofe. Professor Dubius håner professor Planetaros med dennes sønns tåpeligheter. Den gamle mannen er nær ved å forgå av fortvilelse, når han plutselig ser noen lysglimt på Mars i sitt teleskop, lysglimt som til sammen danner stjernebildet Corona – en beskjed fra dr. Krafft til hans kjære Corona samt et bevis på at de er i live og at toktet så langt har vært suksessfullt.
Efter en stor marsfest vender toktet hjemover med marspiken. På jorden iakttas det tilbakevendende og antatt fortapte himmelskipet i all verdens observatorier. Professor Dubius forsøker nå plutselig å påstå at han selv hele tiden har trodd på og stått bak ekspedisjonen, men hans liv får en plutselig ende når han blir rammet av et lyn. Himmelskipet lander sikkert tilbake på jorden under allmenn jubel, og marspiken stiger ned med forhåpningen om at freden også kan seire på jorden.
Sletten
Sletten kan referere til:
Tempest
Tempest eller The Tempest kan vise til:
Norge under Paralympiske sommerleker 1996
Norge sendte en tropp for å konkurrere under Paralympiske sommerleker 1996 i Atlanta, USA. Troppen bestod 35 menn og 7 kvinner.
Rui Bragança
Rui Bragança (født 26. desember 1991) er en portugisisk taekwondoutøver. Han tok gull i EM i taekwondo 2014 og EM i taekwondo 2016, samt Europalekene 2015. Hans beste resultat i verdensmesterskapet i taekwondo er en sølvmedalje fra 2011.
Sildegapet
Sildegapet er en stor bukt eller en vid fjord mellom Vågsøy og Stad. Bukten strekker seg cirka 17 kilometer innover i landet til tre mindre fjorder og Ulvesundet mellom Vågsøy og fastlandet. Fjorden har innløp mellom Kråkenes fyr i sør og Fureneset i nord.
Innerst i bukten ligger de tre øyene Silda, som bukta er navngitt etter, Barmøya og Selja, hvor Selje kloster ligger. Mellom Selja og Barmøya ligger Røysetfjorden og øst for denne Moldefjorden. Sør for Barmøya ligger Nordpollen, og mellom Ulvesundet og Nordpollen ligger Sørpollen.
Olena Zelenska
Olena Volodymyrivna Zelenska (ukrainsk: Олена Володимирівна Зеленська; født Kijasjko, 6. februar 1978 i Kryvyj Rih i Ukrainske SSR) er en ukrainsk arkitekt og manusforfatter. Hun er Ukrainas førstedame som ektefelle til sittende president Volodymyr Zelenskyj.
Liv og virke
Olena Kijasjko ble født i Kryvyj Rih 6. februar 1978. Moren var sjefsingeniør på en fabrikk, og faren underviste i byggteknikk ved et teknisk universitet.
Zelenska studerte arkitektur ved Kryvyj Rih nasjonale universitet. I 2003 fikk hun jobb som tekstforfatter for produksjonsselskapet Kvartal 95, der hun jobbet i et team som skrev sketsjer til blant andre sin fremtidige ektemann.
Noter
<references group="lower-alpha" />
Eye in the Sky (film)
Eye in the Sky er en britisk thrillerfilm fra 2015, med Helen Mirren, Aaron Paul og Alan Rickman i hovedrollene. Filmen handler om militært personell som står ovenfor juridiske, politiske og etiske dilemmaer ved drone-krigføring og sivile tap.
Filmen hadde premiere under Toronto International Film Festival i september 2015, og hadde premiere i Storbritannia 8. april 2016. Dette er en av to filmer som ble utgitt etter skuespiller Alan Rickmans død, den andre filmen var Alice Through the Looking Glass.
Sammendrag
Oberst Katherine Powell (Helen Mirren) får i oppdrag å fange islamske Al-Shabaab-ekstremister i Nairobi, Kenya. En overvåkningsdrone kontrollert fra en militærbase i Nevada, av pilot Steve Watts (Aaron Paul). De oppdager at terroristene har store mengder sprengstoff, og to selvmordsbombere forbereder seg til å angripe sivile mål. Powell beordrer drone-pilot Watts å sende en rakett mot bygningen.
Men en ung jente som heter Alia står i nærheten, og befinner seg i fare hvis bygningen og eksplosivene der inne blir truffet av en rakett. Watts og hans kollega Carrie Gershon (Phoebe Fox) kan se at Alia selge brød rett utenfor terroristenes skjulested. Generalløytnant Frank Benson (Alan Rickman) holder oversikt med oppdraget fra London, sammen med medlemmer av den britiske regjeringen - og de diskuterer hva de skal gjøre. De klarer ikke komme til noen enstemmig beslutning, og sender saken til den britiske utenriksministeren (Iain Glen).
De mister overvåkningsbilder fra inne i bygningen, i det selvmordsbomberne er ferdige med sine forberedelser. Watts fyrer motvillig av en rakett. Bygningen og området rundt blir fullstendig ødelagt. Alia har beveget seg lenger unna, men blir skadet og slått bevisstløs. Men noen av terroristene har også overlevd, og Watts må skyte enda en rakett. Foreldrene til Alia får mindre skader, og de får Alia til sykehus – hvor hun blir erklært død.
Georg Daniel Barth Johnson
Georg Daniel Barth Johnson (født 1794, død 1872) var militær veiingeniør og innførte avgjørende impulser til moderne veibygging i Norge midt på 1800-tallet. Fra 1827 til 1841/42 var han konstituert veimester i amtene Lister og Nedenes (dagens to agderfylker). I stillingen så han utfordringene med å bygge en moderne kjørevei mellom Flekkefjord og Rogaland. Etter en studiereise 1838 til England skrev han en håndbok, en lærebok, for den tids veiingeniører. Fra 1842 til 1847 var han kanal- og havnedirektør med kontor i Kristiania. De første kontinuerlige vannstandsmålinger ble igangsatt i hans periode.
Johnsens navn er knyttet til Vestlandske hovedvei, havneanlegg og kanaler. Han introduserte bygging av store hengebruer i Norge, den første var Bakke bru i Flekkefjord. Han introduserte begrepet makadamisere i norsk språk etter den engelske veiingeniøren John L. McAdam. I 1838 fikk han, som premierløitnant i ingeniørbrigaden og konstituert veimester i agderfylkene, i oppdrag å foreta en studiereise i utlandet med 500 Speciedaler som budsjett. I sin rapport fra 1839 anbefalte han at norske veier burde makadamiseres hvis det kunne finansieres. McAdams revolusjonerende veibyggingsteknikk gikk ut på å bygge veier av knust stein, pukk, i et lag 25 cm tykt på en drenert grunn.
Georg D.B. Johnson var sønn av sogneprest Gisle Johnson i Østre Moland i Aust-Agder. Han var født på prestegården på Hidra i Vest-Agder.
Daniel Barth Johnson var bl.a. far til
Maratonsvømming under VM i svømmesport 2013 – 5 km kvinner
Maratonsvømming - 5 kilometer kvinner under VM i svømming 2013 ble avholdt den 20. juli.
Resultater
Konkurransen ble avholdt klokken 10.00.
Andreas Schwaller
Andreas Schwaller (født 8. juli 1970 i Recherswil) er en sveitsisk curlingspiller som deltok i De olympiske leker i 2002 i Salt Lake City.
Schwaller vant en olympisk bronsemedalje i curling under Vinter-OL i 2002 i Salt Lake City. Han var med på det sveitsiske laget som kom på tredjeplass i curlingturneringen for menn bak Norge og Canada. De tapte semifinalen mot Norge 6–7, men vant bronsefinalen over Sverige 7–3. De andre på laget var broren Christof Schwaller, Markus Eggler, Damian Grichting og Marco Ramstein.
Canon Norge
Canon Norge AS er Canons divisjon for Norge.
Selskapet ble formelt etablert i 1967, men ble ikke et «reelt» selskap før i 1996, da som et resultat av sammenslåingen av de to selskapene Noiseless a.s og Cannor AS. Begge var på dette tidspunktet 100 % eid av Canon Europe N.V. hvor Noiseless (etablert i 1972) frem til sammenslåingen var distributør for Canons kontor- og dataprodukter, med hovedvekt på kopimaskiner og printere, mens Cannor (etablert i 1983) distribuerte Canons fotoprodukter. Hovedkontoret er lokalisert på Holmlia i Oslo i Noiseless' gamle lokaler.
Christof Schwaller
Christof Schwaller (født 3. oktober 1966) er en sveitsisk curlingspiller som deltok i De olympiske leker i 2002 i Salt Lake City. Schwaller vant en olympisk bronsemedalje i curling under Vinter-OL i 2002 i Salt Lake City. Han var med på det sveitsiske laget som kom på tredjeplass i curlingturneringen for menn bak Norge og Canada. De tapte semifinalen mot Norge 6–7, men vant bronsefinalen over Sverige 7–3. De andre på laget var broren Andreas Schwaller, Markus Eggler, Damian Grichting og Marco Ramstein.
Bjørnepatruljen
Bjørnepatruljen er en norsk barnefilm fra 1956, regissert av Carsten Byhring. Byhring skrev også manuset, etter et synopsis av Gunnar Kaspersen.
Handling
Den åtte mann sterke Bjørnepatruljen reiser på telttur i høysommeren. Første del av reisen foregår per sykkel. Mens guttene tråkker av sted mot målet, oppdager de en motorsykkel, som later til å være gjemt rett ved veien. Agaton og Mads, som har foretatt et innbrudd på postkontoret, har gjemt den der. Hos bonden Berg, hvor speiderne møter jentene Gerd og Else, får de sette fra seg syklene. Turen går videre til fots rett inn i skogen, der de slår seg ned ved et tjern, og for alvor begynner å nyte ferien.
På hjemveien, etter oppholdet hos onkelen, går Gerd og Else seg vill. De kommer fram til ei hytte, der de to tyvene har skjult seg. Gerd går inn for å spørre om veien og blir tatt til fange av kjeltringene. Elsa løper for å hente hjelp. Sent på natten ankommer hun tjernet, der guttene i Bjørnepatruljen befinner seg, og får varslet dem. Med stor list klarer Bjørnepatruljen å lure de to tyvene rett i lensmannens armer.
Norge under Paralympiske vinterleker 1980
Norge sendte en tropp på 27 menn og 10 kvinner til Paralympiske vinterleker 1980 på Geilo, Norge. Norge vant femtifire medaljer og kom øverst på medaljestatistikken med tjuetre gullmedalje, tjueen sølv og ti bronse.
Moldefjorden (Selje)
Moldefjorden er en fjordarm av Sildegapet i Selje kommune i Sogn og Fjordane. Fjorden ligger like sør for Stad og har innløp sør for Selje. Moldefjorden er en fortsettelse av Røysetfjorden og strekker seg 4,5 kilometer sørøstover. Fjorden har innløp mellom Saltaneset i sør og Selje i nord. Grenda Botnen ligger på nordsiden av fjorden, mens Litlesalt ligger ved starten på Saltaneset. Riksvei 618 går langs hele fjorden.
Oddmund Hjelde
Oddmund Kristoffer Hjelde (født 15. mars 1910 i Ørskog, død 15. juni 2003) var en norsk teolog og bibeloversetter.
Oddmund Hjelde var sønn av utskiftningsformann Magnus Kristoffersen Hjelde (1873–1943) og Hilda Martine Benum (1881–1969). Han ble student i 1929 og cand. theol. fra Universitetet i Oslo i 1934. Etter å ha vært realskolelærer fra 1935 til 1941 ble han lektor ved Ringerike høyere skole i 1941, ved Sinsen høyere skole i 1946 og ved Oslo katedralskole i 1955. Fra 1958 til 1960 var han oversetter for Bibelselskapet. Fra 1960 var hen lektor i kristendomskunnskap ved Universitetet i Oslo.
Hjelde oversatte Augustins Bekjennelser (1950) og skrev flere lærebøker i kristendomskunnskap for ungdomsskolen. I 1990 utga han en avhandling om ''Norsk preken i det 12. århundre''. Han var medlem av Kirkehistorisk Samfunn.
Jamaica under VM i friidrett 2015
Jamaica deltok under VM i friidrett 2015 (utendørs) fra 22. august til 30. august 2015 i Beijing i Kina.
Resultater
(q – kvalifisert, NM – intet gyldig resultat, SB – årsbeste)
Søndeled kraftverk
Søndeled kraftverk er tatt ut av listene til NVE, har ikke vært i drift de senere år.
Mona Freeman
Mona Freeman (født 9. juni 1926, død 23. mai 2014) var en amerikansk filmskuespillerinne.
Søndeled kraftverk
Søndeled tresliperi ble drevet frem til 1998. Etter 1998 har firmaet i hovedsak drevet med produksjon av elektrisitet. Gjennom tre kraftstasjoner blir vannet nyttiggjort til produksjon av ren fornybar energi.
A/S Egelands Verk har som mål å utnytte de ressursene som Gjerstadvassdraget gir innenfor de betingelsene som er i et vernet vassdrag.
Brian Price
Brian Price (født 19. februar 1976 i Belleville i Ontario) er en canadisk roer som deltok i de olympiske leker 2004 i Athen, 2008 i Beijing og 2012 i London.
Price ble olympisk mester roing under OL-2012 i London. Sammen med Ben Rutledge, Kyle Hamilton, Malcolm Howard, Andrew Byrnes, Adam Kreek, Kevin Light, Dominic Sieterle, Jake Wetzel vant de konkurransen i åtter for menn, Price var styrmann.
Fire år senere under OL-2012 i London vant han en sølvmedalje. Han var styrmann på den canadiske åtteren som kom på andreplass i åtter for menn bak Tyskland. Roerne på den canadiske åtteren var Gabriel Bergen, Douglas Csima, Robert Gibson, Malcolm Howard, Will Crothers, Jeremiah Brown, Conlin McCabe og Andrew Byrnes.
Markgräfliches Opernhaus
Markgräfliche Opernhaus (norsk: Det markgrevskapelige operahuset) i byen Bayreuth i Tyskland er en teaterbygning fra 1700-tallet. Det ble 30. juni 2012 oppført på UNESCOs liste over verdens kulturarv.
Bygningen ble oppført mellom 1744 og 1748, og tilhører dermed en av de få gjenværende teater- og operabygg fra den perioden. Arkitekt var franskmannen Joseph Saint-Pierre. Interiøret ble formet av Giuseppe Galli da Bibiena og hans sønn Carlo Galli da Bibiena i italiensk senbarokk. Det originale sceneteppet mangler, etter at det ble stjålet av Napoleons tropper på vei til Russland.
Operahuset ble oppført i forbindelse med bryllupet til Elisabeth Fredrika Sofia av Brandenburg-Bayreuth og markgreve Karl Eugen Brandenburg-Bayreuth.
Wilhelmine av Preussen, søster av Fredrik II av Preussen, var komponist og flere av hennes verker ble fremført i operaen. Da hun døde få år etter åpningen, opphørte også virksomheten i huset. Dermed ble heller ikke denne store trebygningen utsatt for risikoen for brann som følge av bruken av levende lys.
Richard Wagner dirigerte i Markgräfliche Opernhaus Beethovens 9. symfoni ved nedleggelsen av grunnsteinen til Bayreuth festspillhus.
Birger Gulbrandsen
Birger Daniel Gulbrandsen (født 3. januar 1898 i Kristiania, død 12. oktober 1982) var en norsk prest og kirkehistoriker.
Birger Gulbrandsen var sønn av kjøpmannen og emissæren Hans Christian Gulbrandsen (1864–1934) og Netta Myhrvold (1860–1950). Han ble student i 1918 og cand. theol. fra Menighetsfakultetet i 1925. I 1926 ble han utnevnt til sogneprest i Herøy. I 1931 ble han residerende kapellan i Onsøy, og fra 1950 til 1968 var han residerende kapellan på Torshov i Oslo.
Gulbrandsen utga en avhandling om Nattverden i norsk kirkeliv (Bibliotheca Norvegiæ Sacræ, 1948), som skaffet ham den teologiske doktorgraden. Han var medlem av Kirkehistorisk Samfunn.
Stjørdal kommunestyre 2015–2019
Stjørdal kommunestyre 2015–2019 består av 41 medlemmer. Ivar Vigdenes fra Senterpartiet og Ole Hermod Sandvik fra Høyre er valgt til ordfører og varaordfører i et samarbeid mellom Senterpartiet, Høyre, Fremskrittspartiet, Kristelig Folkeparti og Venstre.
Valgte medlemmer
Valgte medlemmer og varamedlemmer fordelt på partiene:
Si Mohamed Ketbi
Si Mohamed Ketbi (født 27. desember 1997) er en belgisk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en sølvmedalje fra 2015.
Cicely Tyson
Cicely L. Tyson (født 19. desember 1924 i New York City i New York, død 28. januar 2021 i New York City) var en amerikansk skuespiller. Nye kilder indikerer at hun ble født i 1924, til tross for at de fleste kilder har oppgitt 1933; at fødselsdatoen er 19. desember er ikke omstridt.
Bakgrunn
Cicely Tyson, hvis foreldre var innvandret fra øya Nevis (altså fra den karibiske øystaten Saint Kitts og Nevis) til USA, vokste opp i et religiøst preget hjem i Harlem i New York City.
Sikker jobbanalyse
Sikker jobbanalyse (SJA) eller Risikoanalyse er en systematisk analyse av risikoelementer man gjør i forkant av en spesifikk arbeidsoppgave. SJA inngår i et foretaks internkontrollsystem og kan gjelde rutinemessige så vel som forefallende arbeidsoppgaver.
Cicely Tyson
Tidlig karriere
Hun ble som ung kvinne «oppdaget» av tidsskriftet Ebony, som utelukkende beludder afroafrikanske kvinner til sine modellfotografier.
Etter arbeide som fotomodell i 1950-årene begynte hun i teateret. Først var det på mindre teaterscener i Harlem. Men i desember 1959 bke hun engastert til stykket Jolly’s Progress på Broadway, og for henne var det selve springbrettet til større anerkjennelse.
På denne tiden var godt betalte skuespillroller for svarte kvinner sjeldne, og Cicely Tyson avviste ofte roller der de svarte ble fremstilt på en stereotyp måte i pakt med datidens forestillinger innen bransjen. For å holde hodet over vannet økonomist, arbeidet hun i denne tidlige fasen ofte også som sekretær.
Fra gjennombruddet
I 1962 vant hun en Drama Desk Award for sinn opptreden i stykket Moon on a Rainbow Shawl.
VM i fekting 2016
VM i fekting 2016 (verdensmesterskapet i fekting) ble arrangert i Rio de Janeiro i Brasil i 2016.
Cicely Tyson
Fra gjennombruddet
Tyson ble i løpet av sin karriere nominert til elleve Primetime Emmy-priser, og vant prisen tre ganger. I 2011 spilte hun Constantine Jefferson i spillefilmversjonen av Barnepiken, og mottok en Critics Choice Award, en NBR Award og en Screen Actors Guild Award for sitt ensemblearbeid. Tyson hadde tidligere vært nominert til tre SAG Awards.
Tyson hadde en hovedrolle på Broadway i The Trip to Bountiful som Carrie Watts, og vant en Tony Award, en Outer Critics Circle Award og en Drama Desk Award for beste kvinnelige skuespiller i et teaterstykke. I 1962 mottok hun en Drama Desk Award for sin rolle i Moon on a Rainbow Shawl off-Broadway.
Hun var 6 år gammel da hun døde. To dager før hun døde ble hennes selvbiografi Just As I Am publisert og havnet raskt i spissen på amerikanske bestcsellerlister.
Åge Standal Holter
Åge Standal Holter (født 19. januar 1919 i Ålesund, død 3. mai 2008) var en norsk religionsviter.
Holter var sønn av jernbanemannen Jacob Holter (1893–1958) og Borghild Standal (født 1894), og vokste opp i Bergen. Han ble student i 1939 og tok lærereksamen ved Volda lærerskole i 1942. I 1947 ble han cand. theol. fra Menighetsfakultetet, og deretter ansatt som stipendiat og senere sekretær ved Institutt for Kristen Oppseding. I denne perioden studerte han fransk skolehistorie, og oppholdt seg en tid i Frankrike. I 1958 tok han den teologiske doktorgraden med en avhandling om Kampen om moralundervisningen i fransk folkeskole 1879–1886.
Canada under VM i friidrett 2015
Canada deltok under VM i friidrett 2015 (utendørs) fra 22. august til 30. august 2015 i Beijing i Kina.
Åge Standal Holter
I 1955 ble han ansatt i Det norske Bibelselskap, hvor han var oversettelsessekretær fram til 1964. Han var professor i religionsvitenskap ved Universitetet i Trondheim/Norges lærerhøgskole fra 1964 til 1974. Her studerte han særlig islam som statsbærende religion i Midtøsten, og utga i 1976 en avhandling om Arabisk statsreligion.
I 1974 etterfulgte Holter Olav G. Myklebust som professor i misjonsvitenskap og religionsvitenskap ved Menighetsfakultetet i Oslo, og beholdt denne stillingen til han gikk av i 1986.
Utmerkelser
Holter var medlem av Det Kongelige Norske Videnskabers Selskab (1966) og Kirkehistorisk Samfunn.
Stray Cats
Stray Cats er et amerikansk rockabillyband som startet i 1979 og ble oppløst i 1984. Bandet har imidlertid opptrådt live og spilt inn flere album siden, nærmere bestemt i peiodene 1986 til 1993 og 2004 til 2009. I 2018 ble gruppen gjenforent.
César Rodríguez
César Rodríguez (født 20. august 1994) er en meksikansk taekwondoutøver. Han har ingen større internasjonale titler, men har enkelte kontinentale seire.
Reginald Campbell Thompson
Reginald Campbell Thompson (født 21. august 1876 i Kensington i London, død 23. mai 1941) var en britisk arkeolog og assyriolog og kuneiformist. Han foretok utgravninger i Ninive, Ur, Nebo og Carchemish, og flere andre steder.
Liv og virke
Han ble utdannet ved Colet Court, St. Paul's School i London og Caius College i Cambridge, der han studerte orientalske språk (hebraisk og aramaisk).
I 1918 falt Mesopotamia i britiske hender, og British Museum bad om å få en arkeolog tilknyttet hæren der for å kunne beskytte oldsaker fra skade. Som kaptein i Intelligence Service i regionen og som tidligere assistent ved British Museum, ble det Campbell Thompson som fikk oppdraget. Etter en kort undersøkelse i Ur, gravde han ved Shahrain og i haugene ved Tell al-Lahm.
Etter Første verdenskrig ble han fellow ved Merton College i Oxford.
Forfatterinnen Agatha Christie ble invitert av Campbell Thompson, sammen med sin mann arkeologen Max Mallowan, til utgravningene i Ninive i 1931. Hun dediserte romanen Lord Edgware Dies til «Dr. and Mrs. Campbell Thompson».
Aleksi Salmenperä
Aleksi Salmenperä (født 1973) er en finsk filmregissør og manusforfatter.
Hans første film var drama/komediefilmen Producing Adults fra 2004. Filmen var Finlands kandidat til Oscar for beste internasjonale film foran den 77. Oscar-utdelingen. Den vant en pris under utdeling av den finske Jussi-prisen og vant FIPRESCI-prisen under Stockholms filmfestival i 2004. Aleksi Salmenperä ble selv nominert i klassen nordisk debutant Amanda under Amandaprisen 2004 for filmen.
Ron Atias
Ron Attias (født 19. april 1995) er en israelsk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en 32-delsfinale.
Markus Eggler
Markus Eggler (født 22. januar 1969 i Thun) er en sveitsisk curlingspiller som deltok i De olympiske leker i 2002 i Salt Lake City og 2010 i Vancouver.
Eggler vant en olympisk bronsemedalje i curling under Vinter-OL i 2002 i Salt Lake City. Han var med på det sveitsiske laget som kom på tredjeplass i curlingturneringen for menn bak Norge og Canada. De tapte semifinalen mot Norge 6–7, men vant bronsefinalen over Sverige 7–3. De andre på laget var Christof Schwaller, Andreas Schwaller, Damian Grichting og Marco Ramstein.
Marianne Fredbo
Marianne Fredbo (født 10. oktober 1986) er en norsk svømmer fra Lyngdal som deltok i Paralympiske sommerleker 2012. Da hun var liten, var hun utsatt for en traktorulykke hvor hun mistet en arm og en fot. Hun deltok i øvelsene 50 meter butterfly, hvor hun var påmeldt som nr. 13 og ble nr.13, og i 100 meter brystsvømming, hvor hun ble sist i kvalifiseringen.
I tillegg til å fullføre praktisk pedagogisk utdannelse ved Universitetet i Agder, er Marianne Fredbo kirketjener i Austad kirke i en deltidsstilling. Hun har også en deltidsstilling på KVS Lyngdal.
NRK sendte i desember 2016 dokumentaren "Marianne fikk leve", som handlet om Marianne Fredbo.
Summer Lovers (album)
Summer Lovers er filmmusikken til filmen Summer Lovers fra 1982, regissert av Randal Kleiser.
Sporliste
Side 1:
Side 2:
Hotell Norge
Hotell Norge er benevnelsen på en liten bygning på 2×2 meter som ligger på Hølonda i Melhus kommune. Bygningen fungerte som skjulested for norske sabotører som utførte aksjoner mot Thamshavnbanen på Orkanger under krigen. Sabotørene Torfinn Bjørnaas, Arne Hægstad og Åsmund Wisløff hadde tilhold her i mai og juni 1944.
Bygningen ble satt opp våren 1944, i et skogsområde en knapp kilometer fra Grønlia gård på Gåsbakken. Tømmer fra et gammelt grisehus på gården ble benyttet som bygningsmateriale. Det var Johan Opland og sønnen Paul i Grønlia som stod for byggingen. De var begge involvert i motstandsarbeidet under krigen. Johan ble arrestert i februar 1945 sammen med en annen hølonding, Ingvald Haugen. Begge ble sendt til Kristiansten festning og fikk der et noe brutalt møte med Rinnan. De ble deretter sendt til Falstad, men satt fri, da den tyske okkupasjonen endte den 8. mai.
Hotell Norge ble gjenoppdaget på starten av 1980-tallet, men var da i en så dårlig forfatning at det ble besluttet å rive restene og gjenreise den med trykkimpregnert materiale. Dette ble gjort på forsommeren 1985, med god hjelp fra ungdomsskoleelever fra Hoeggen ungdomsskole i Trondheim.
Et lokalt stabbur ble senere brukt som et slags museum for å ta vare på arven fra sabotørene.
Sabotørmuseet
Grønlia gård ligger på Gåsbakken, lengst sør i gamle Hølonda kommune, og grenser sørvest til Orkland kommune.
Historisk bakgrunn
Byggingen av Hotell Norge hadde sin bakgrunn i Kobber- og svovelkisproduksjonen på Løkken Verk. Disse stoffene var svært viktig for tyskerne. Blant annet så stod gruvene på Løkken for 1/4 av all svovelkis-leveransen til Nazi-Tysklands våpenproduksjon under 2. verdenskrig. De allierte syslet derfor med planer om å bombe Løkken Verk, men denne ideen ble forlatt og i stedet ble det bestemt at man skulle gjennomføre sabotasjeaksjoner mot Thamshavnbanen, hvor denne frakten foregikk. Disse aksjonene ble gjennomførte av norske menn fra Kompani Linge (med røtter i Orkladalføret). Fra 1944 fungerte Hotell Norge som hovedkvarter for disse sabotørene.
Fornyet interesse
Hoveddrivkraften bak den fornyede interessen og «gjenoppdagelsen» av Hotell Norge, ble i hovedsak drevet frem av tidligere lærer Egil Sallaup på 1980-tallet. Sallaup ble ansatt som lærer ved Eid skole i 1971 og viste tidlig en spesiell interesse for lokal okkupasjonshistorie. I 1980, i forbindelse med en av hans historietimer om Andre verdenskrig, etterlyste noen av elevene på ungdomstrinnet informasjon om hva som skjedde på Hølonda i krigsårene. Kunnskapen om dette var forholdsvis begrenset på den tiden og dette førte til at han gav seg i kast med oppgaven om å samle inn informasjon om temaet. På Hjemmefrontmuseet i Oslo kom han over ei bok om sabotasjeaksjonene på Thamhavnbanen som inneholdt informasjon om Hotell Norge.
Utover 1980-tallet intervjuet Sallaup mange lokale personer som på en eller annen måte hadde vært involvert i motstandskampen, og i 1987 utgav han bok om okkupasjonstiden på Hølonda. Han har over flere tiår holdt foredrag om emnet.
Philippe Ariès
Philippe Ariès (født 21. juli 1914 i Blois i Frankrike, død 8. februar 1984 i Paris) var en fransk historiker.
Barndommen, døden
Ariès, som tilhørte Annales-skolen, benyttet seg av mentalitetshistorie og idéhistorie vedrørende holdninger til blant annet kjærligheten, livet og døden. Hans fremstr arbeide behandler imidlertid barndommen, L'enfant et la vie familiale sous l'Ancien Régime (1960).
I sin egen levetid ble hans verker ofte mer kjente i den engelsktalende verden enn i Frankrike, der han hadde sitt virke. Hans L’Enfant et la Vie Familiale sous l’Ancien Régime ble oversatt til Centuries of Childhood i 1962. Boken er banebrytende om barndommens historie, ettersom den egentlig var den første bok om emnet (skjønt det var noen antikvariske tekster om emnet fra tidligere). Ariès' verk er fortsatt (2021) standardverket innen emnet. Ariès er mest berømt for sitt utsagn om at «ideen om barndommen ikke eksisterte i middelaldersamfunnet». Verkets sentrale tese er at holdningene til barn var progressive ved det at de utviklet seg over tid, hånd i hånd med økonomiske forandringer og sosiale forbedringer, frem til begrepet 'barndommen' fikk mening som konsept og som en akseptert del av familielivet, fra 1600-tallet av. Man tenkte gjerne før dette at barn er for svake til å bli medregnet, og at de kunne bortfalle egentlig når som helst. Og videre at barn ble betraktet som voksne straks de ble i stand til å bo alene.
Boken fikk blandet mottagelse. Hans bidrag var dypt betydningfullt både ved at det betraktet barndommen som en sosial konstruksjon mer enn noe biologisk gitt, og ved at den gjorde studiet av barndommens historie til et seriøst forskningsfelt. Samtidig ble hans forståelse av barndommen skarpt kritisert.
Ariès huskes også for å ha åpnet opp for et annet forskningsfelt: Historien om holdningene til døden og dødsprosessen. Ariès så døden, likesom barndommen, som sosial konstruksjon. Hans sentrale verk om dette er L'Homme devant la mort (1977), som ble hans siste større verk, publisert samme år som hans status som historiker endelig ble anerkjent ved at han ble opptatt i École des hautes études en sciences sociales (EHESS) som directeur d'études.